ще уведомява Европейската комисия, която на свой ред ще уведомява държавите членки, ако законодателството не разрешава на „предоставящи информация финансови институции“ на една или повече държави членки да продават такива договори, независимо къде са сключени, на местните лица на Андора, въз основа на правото на Андора. Тези уведомления ще се правят преди влизането в сила на Протокола за изменение с оглед на предвиденото правно положение в момента на влизане в сила. При липсата на такова уведомление ще се приема, че законодателството на „юрисдикцията, за която се предоставя информация“ фактически не забранява на „предоставящите информация финансови институции“ да продават при дадени обстоятелства на местните лица на тази „юрисдикция, за която се предоставя информация“„застрахователни договори с откупна стойност“ и „анюитетни договори“.
 Освен това, всяка държава членка ще уведомява Европейската комисия, която от своя страна ще уведомява Андора, когато законодателството не позволява на „финансовите институции, предоставящи информация“, на тази държава членка, да продават такива договори, независимо къде са сключени, на местните лица на Андора, въз основа на правото на Европейския съюз и националното право на тази държава членка. Съответно, Андора ще уведомява Европейската комисия, която от своя страна ще уведомява държавите членки, когато законодателството не позволява на „финансовите институции, предоставящи информация, на Андора“, да продават такива договори, независимо къде са сключени, на местните лица на една или повече държави членки, въз основа на правото на Андора. Тези уведомления ще се правят преди влизането в сила на Протокола за изменение с оглед на предвиденото правно положение в момента на влизане в сила. При липсата на такова уведомление ще се приема, че законодателството на юрисдикцията фактически не забранява на „предоставящата информация финансова институция“ да продава при дадени обстоятелства на местните лица на тази „юрисдикция, за която се предоставя информация“„застрахователни договори с откупна стойност“ и „анюитетни договори“.
 При липса на уведомление от юрисдикцията на „предоставящата информация финансова институция“ и от „юрисдикцията, за която се предоставя информация“ по отношение на съответната „предоставяща информация финансова институция“ и съответния договор, раздел III, параграф А от приложение I не се прилага по отношение на съответната „предоставящата информация финансова институция“ и съответния договор.
 ДЕКЛАРАЦИЯ НА АНДОРА ОТНОСНО ЧЛЕН 5 ОТ СПОРАЗУМЕНИЕТО
 Делегацията на Андора уведоми Европейската комисия, че Андора няма да обменя информация при запитване, основано на незаконно получени данни. Европейската комисия взе под внимание позицията на Андора.
 